**2 А и В клас** **Домашна работа – 30 учебна седм.**

***Литература***

* Моля, прочетете стихотворенията **„В родината“** от *Петя Дубарова,* **„В гората“** от *Гео Милев* и народната песен **„Горо ле, горо**на **стр. 114-115** от***Читанката****.* Нека детето си избере любим текст, който да практикува достатъчно пъти, за да стане гладко.
* Моля, отговорете на въпроса, като използвате цяло изречение и запишете отговора в малките тетрадки с широки редове:
* **Кои думи се повтарят във второто стихотворение?**

***Български език***

**Да си припомним, че:**

* ***ьо или йо***

***ьо*** пишем в **средата** (най-често в думи, които означават професии) или в **края** на думата и **САМО след съгласна** (шоф**ьо**р, монт**ьо**р, Пет**ьо**)

***йо*** пишем в **началото** или в **края** на думата и **САМО след гласна** (**Йо**ан, **йо**га, Сто**йо**)

* ***с или със; в или във***

***със*** пишем, когато следващата дума започва със „***с“*** или „***з“***

***във*** пишем, когато следващата дума започва с ***„ф“*** или ***„в“***

* ***-м или -ме за глаголи в множествено число***

***-м*** пишем, когато глаголът в ед.ч. завършва на -***а/я*** (Аз чет**а** – Ние чете**м**; Аз прав**я** – Ние прави**м**)

***-ме*** пишем, когато глаголът в ед.ч. завършва на ***-м*** (Аз обича**м** – Ние обича**ме**)

* Моля, направете **упражнения 3, 4 и 6** на **стр. 64-65** от ***Тетрадка № 1***.

***Помощ за домашно:***

**Упр.5 и 6**

* При несигурност коя **гласна** трябва да поставим, правим проверка със **сродна дума**, в която ударението пада на тази гласна (пи/**е**тел – П**é**тльо; пу/**о**мощник – п**ó**мощ)
* При несигурност коя **съгласна** трябва да поставим, правим проверка със **сродна дума**, в която след тази съгласна има гласна, за да я озвучи или пък с формата на думата в **множествено число** (обу**в**/фки – обу**в**ам; пъпе**ш**/ж – пъпе**ш**и)
* Ако няма подходяща сродна дума, пропверяваме в **правописния речник** на стр. 70-71.

***За тържеството:***

* Моля, практикувайте песните **„Облаче ле, бяло“** и **„Втори клас“:**

<https://www.youtube.com/watch?v=-croxYHWH7Y>

<https://www.youtube.com/watch?v=bvrdXNIDeKQ>

Ще ги пеем в края на учебната година.

* В края на голямата учебна тетрадка по писане сме залепили **индивидуални думички**. Моля, нека децата да ги научат **наизуст** за тържеството в края на учебната година. Може да си ги препишат ръкописно в малките тетрадки, за да ги запомнят по-лесно и бързо.
* Моля, упражнявайте **наизуст** отново стихотворението **„Родна стряха“** на **стр. 15** от ***Читанката*.**